Poštovani potencijalni prijavitelji na program Europa za građane 2014-2020,

 Ured za udruge Vlade RH organizira cjelodnevnu radionicu za umrežavanje i izradu projektnih prijedloga u sklopu programa Europa za građane 2014-2020 koja će se održati u **Rijeci, EU dvorana u Osnovnoj školi Nikola Tesla, Trg Ivana Klobučarića 1, u petak, 17. lipnja 2016. godine s početkom u 9.15 sati.**

 Program Europa za građane 2014-2020 promiče aktivno europsko građanstvo, jačanje građanske participacije u Europskoj uniji, izravno utjecanje na strategije i politike, a namijenjen je jedinicama lokalne i područne (regionalne) samouprave, organizacijama civilnoga društva (udruge, zaklade) i drugim neprofitnim organizacijama, poput obrazovnih, kulturnih i istraživačkih ustanova.

 Program je podijeljen u dvije Cjeline: 1. Europsko sjećanje i 2. Demokratski angažman i građansko sudjelovanje. Druga Cjelina podijeljena je u tri Mjere – Bratimljenje gradova, Umrežavanje gradova i Projekti civilnoga društva.

 Svrha ove radionice jest informirati predstavnike općina, gradova i županija te organizacija civilnoga društva o mogućnostima financiranja projekata iz ovog Programa Unije te pružiti savjetodavnu potporu u razradi projektnih ideja, imajući pritom u vidu kriterije za prijavu na **posljednji ovogodišnji rok za podnošenje projektnih prijedloga – 1. rujna 2016.** Na navedenom roku moguće je prijaviti projektne prijedloge samo na dvije mjere Programa: 2.1. Bratimljenje gradova te 2.2. Umrežavanje gradova.

 Partner u organizaciji događanja je OŠ Nikola Tesla, a pridruženi partneri su Hrvatska zajednica županija, Udruga gradova i Udruga općina.

 **Način prijave**

 Prijave je moguće izvršiti **isključivo** popunjavanjem [Google prijavnice](https://docs.google.com/forms/d/12eoFof12zzbBJMP2l9pJHkvSmKWlnyufeX-EjKody-I/edit) **najkasnije do 14. lipnja 2016. godine**. Potvrda sudjelovanja bit će poslana u srijedu, 15. lipnja 2016. godine.

 Sudionicima se preporuča da prouče **Programski vodič**, koji predstavlja osnovni dokument za prijavu projektnih prijedloga. Informacije o Programu i Programski vodič dostupni su na <http://europazagradane.hr/>.

 Troškove prijevoza i smještaja snose sudionici sami, dok Ured za udruge Vlade RH osigurava materijale i osvježenja za vrijeme radionice.

 *Kontakt za dodatne informacije: e-mail* *europazagradane@udruge.vlada.hr* *, tel 01/45 99 810*

Vidimo se u Rijeci!

 ***Luka Margan***

 *Vlada Republike Hrvatske* ,*Ured za udruge*

*Odjel za provedbu programa EU i međunarodnu suradnju*

*Opatička 4, Zagreb*

*tel: 01/4599-873*

*fax: 01/4599-811*

*e-pošta:* *luka.margan@udruge.vlada.hr*

*europazagradane@udruge.vlada.hr*

mrežna stranica: [*http://udruge.vlada.hr*](http://udruge.vlada.hr)

[*http://europazagradane.hr*](http://europazagradane.hr)